ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης EK σχετικά με την Κοινή θέση που καθόρισε το Συμβούλιο σχετικά με την έκδοση οδηγίας του κανονισμού (ΕΚ) του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΟΚ) αριθ. 2913/92 περί θεσπίσεως του κοινοτικού τελωνειακού κώδικα

1. Ιστορικό

Ημερομηνία υποβολής της πρότασης στο Ευρωπαϊκό Κοινοβούλιο και το Συμβούλιο (COM (1998) 226 τελικό 1998/0134 (COD): // 8 Ιουνίου 1998 [1]

[1] ΕΕ. C 228 της 21.7.1998, σ. 8

Ημερομηνία της γνώμης του Ευρωπαϊκού Κοινοβουλίου σε πρώτη ανάγνωση: // 12 Μαρτίου 1999 [2]

[2] ΕΕ. C 175 της 21.6.1999, σ. 420

Ημερομηνία υποβολής στο Συμβούλιο της τροποποιημένης πρότασης (COM (1999) 236 τελικό) // 2 Ιουνίου 1999

Ημερομηνία έγκρισης της κοινής γνώμης (ομοφωνία) : // 25 Μαΐου 2000

Ημερομηνία της γνώμης της ΟΚΕ : // 27/28 Ιανουαρίου 1999 [3]

[3] ΕΕ. C 101 της 12.4.1999, σ. 6

2. Αντικείμενο της πρότασης της Επιτροπής

Στόχος της πρότασης είναι να προωθηθεί η απλούστευση των διατυπώσεων (δηλώσεις χωρίς χαρτί), να ευνοηθεί μεγαλύτερη ευελιξία της νομοθεσίας, να βελτιωθεί η διαδικασία είσπραξης των δασμών και, σύμφωνα με την τροποποιημένη πρόταση, να δημιουργηθεί μια καλύτερη βάση για την εφαρμογή της αρχής της "καλής πίστης" στο πλαίσιο των εισαγωγών προτιμησιακού δασμού.

3. Σχόλια επί της κοινής θέσης

3.1 Γενικές παρατηρήσεις

Η Επιτροπή σημειώνει ότι ορισμένες τροπολογίες του Ευρωπαϊκού Κοινοβουλίου σε πρώτη ανάγνωση στόχευαν στην κατάργηση διάφορων προτάσεων όσον αφορά την αρμοδιότητα της Επιτροπής να θεσπίζει διατάξεις εφαρμογής σύμφωνα με τη διαδικασία της επιτροπής. Οι τροπολογίες αυτές συνδέονταν με το θέμα της "επιτροπολογίας", το οποίο δεν είχε ακόμη επιλυθεί κατά τη στιγμή της πρώτης ανάγνωσης. Η Επιτροπή ελπίζει ότι υπό το φως της υιοθέτησης της νέας απόφασης Δεοντολογίας της 29ης Ιουνίου 1999, το Ευρωπαϊκό Κοινοβούλιο θα είναι πλέον σε θέση να αποδεχθεί τις προτάσεις της Επιτροπής οι οποίες έγιναν αποδεκτές στην κοινή θέση του Συμβουλίου.

3.2 Τροπολογίες του Ευρωπαϊκού Κοινοβουλίου σε πρώτη ανάγνωση

α) Τροπολογίες που ενσωματώθηκαν στην τροποποιημένη πρόταση και στην κοινή θέση

- Τροπολογία αριθ. 2 του ΕΚ (άρθρο 62).

- Τροπολογίες αριθ. 3 και 14 του ΕΚ (άρθρο 77) : Η τροποποιημένη πρόταση που παρουσίαζε με συν τρόπο ορισμένα θέματα σχετικά με τις τροπολογίες του ΕΚ δεν έγινε αποδεκτή αυτούσια στην κοινή θέση. Στο μέτρο που η τελευταία αυτή προβλέπει την "δήλωση χωρίς χαρτί" με ολοκληρωμένο τρόπο, χωρίς δυνατότητα διαφοροποίησης μέσω των διατάξεων εφαρμογής, παραπέμπει στην ουσία στη θέση του ΕΚ. Λόγω της σύγκλησης μεταξύ των θέσεων του Ευρωπαϊκού Κοινοβουλίου και του Συμβουλίου για το θέμα αυτό, η Επιτροπή δεν προτίθεται να επιμείνει στη λεπτομερέστερη προσέγγιση που αποτελούσε τη βάση της δικής της πρότασης.

- Τροπολογία αριθ. 6 του ΕΚ (άρθρο 118 παράγραφος 4).

β) Τροπολογίες που ενσωματώθηκαν στην τροποποιημένη πρόταση και επαναλαμβάνονται υπό τροποποιημένη μορφή στην κοινή θέση

- Τροπολογία αριθ. 4 του ΕΚ (άρθρο 115) : η ανάθεση εξουσίας έγινε ακριβέστερη όσον αφορά την έκτασή της.

- Τροπολογία αριθ. 13 του ΕΚ (άρθρο 220 παράγραφος 2β)): Παράλληλα με την ενσωμάτωση του κειμένου της τροπολογίας, η κοινή θέση διευκρινίζει και συμπληρώνει τους όρους που επιτρέπουν την εφαρμογή της αρχής της "καλής πίστης" στο πλαίσιο των προτιμησιακών δασμολογικών καθεστώτων. Παρέχει μία καλή ισορροπία μεταξύ της προστασίας των συμφερόντων των οικονομικών παραγόντων και της προστασίας των οικονομικών συμφερόντων της Κοινότητας και κατά συνέπεια θεωρείται αποδεκτή από την Επιτροπή.

γ) Τροπολογίες που δεν έγιναν δεκτές από την Επιτροπή αλλά λήφθηκαν υπόψη στην κοινή θέση:

- Η τροπολογία αριθ. 1 (άρθρο 5, παράγραφος 2, 2ο εδάφιο) και αριθ. 10 (άρθρο 221 παράγραφος 3, 1η πρόταση) του ΕΚ : Το Συμβούλιο συντάχθηκε με το Ευρωπαϊκό Κοινοβούλιο όσον αφορά την απόδειξη των προτάσεων της Επιτροπής επί των θεμάτων αυτών, και κατά συνέπεια η Επιτροπή δεν προτίθεται να διατηρήσει τη θέση της στο πλαίσιο της παρούσας νομοθετικής διαδικασίας.

- Τροπολογία αριθ. 8 του ΕΚ (άρθρο 152) : Η Επιτροπή δεν προτίθεται να επιμείνει στην πρότασή της, δεδομένου ότι η κοινή θέση διευθετεί το ζήτημα της ουσίας ικανοποιητικά στο πλαίσιο του άρθρου 153.

δ) Τροπολογίες που δεν έγιναν δεκτές από την Επιτροπή ούτε από το Συμβούλιο:

- Η τροπολογία αριθ. 5 (άρθρο 117γ)) και αριθ. 7 (άρθρο 133 ε) του ΕΚ. : Τα προβλήματα που συνδέονται με το θέμα της "επιτροπολογίας" λύθηκαν εν τω μεταξύ και ως εκ τούτου η Επιτροπή ελπίζει ότι το ΕΚ θα μπορέσει να αναθεωρήσει τη θέση του. Οι προτεινόμενες διατάξεις είναι αναγκαίες για να λήξει αισίως μία μεταρρύθμιση των οικονομικών τελωνειακών καθεστώτων των οποίων ένας από τους στόχους είναι να καταργηθούν ορισμένες γραφειοκρατικές διαδικασίες.

- Τροπολογία αριθ. 10 του ΕΚ (άρθρο 221 παράγραφος 3, 2η φράση) : Η αναστολή της προθεσμίας αναγραφής κατά τη διάρκεια της διαδικασίας προσφυγής είναι μέτρο υπέρ της προστασίας των οικονομικών συμφερόντων της Κοινότητας.

- Τροπολογία αριθ. 11 του ΕΚ. (τελικό άρθρο) : Η διάταξη αυτή είναι ξεπερασμένη.

- Τροπολογία αριθ. 15 του ΕΚ. (άρθρο 13) : Το κείμενο δεν προσθέτει τίποτα σε όσα απορρέουν ήδη από το άρθρο 10 της συνθήκης ΕΚ.

3.3 Νέες διατάξεις που εισήγαγε το Συμβούλιο

Η κοινή θέση περιλαμβάνει την ενσωμάτωση στον κοινοτικό τελωνειακό κώδικα της απόφασης του Συμβουλίου της 28ης Ιουνίου 1999 για τον καθορισμό των όρων άσκησης των αρμοδιοτήτων εκτέλεσης που ανατίθενται στην Επιτροπή (1999/468/ΕΚ) [4]. Αν και δεν ήταν αυτό το αντικείμενο της πρότασης της Επιτροπής, αυτός ο τρόπος κρίνεται κατάλληλος διότι αντιπροσωπεύει τον αμεσότερο τρόπο για να καταστούν λειτουργικές οι νέες αρχές της "επιτροπολογίας" που προβλέπουν κυρίως το "δικαίωμα γνώμης" του Ευρωπαϊκού Κοινοβουλίου στο πλαίσιο της νομοθετικής διαδικασίας.

[4] ΕΕ. L 184 της 17.7.1999, σ. 23

3.4 Προτάσεις που δεν συμπεριλήφθηκαν στην κοινή θέση οι οποίες δεν είχαν αποτελέσει αντικείμενο τροπολογιών του ΕΚ σε πρώτη ανάγνωση:

α) Τα σημεία 3 και 13 (άρθρα 49 και 144) της πρότασης της Επιτροπής:

Κατά τις συζητήσεις του Συμβουλίου, τα δύο αυτά σημεία διεγράφησαν με σκοπό την επιδίωξη συνολικού συμβιβασμού μεταξύ των αντιπροσωπειών. Δεδομένου ότι είναι μικρής οικονομικής σημασίας, η Επιτροπή θεωρεί ότι δεν δικαιολογούν τον κίνδυνο καθυστέρησης της νομοθετικής διαδικασίας στην τελική φάση. κατά συνέπεια δεν προτίθεται να επιμείνει στα σημεία αυτά.

β) Τα σημεία 20 και 21 (άρθρα 215, παράγραφος 6 και 220, παράγραφος 1) της πρότασης της Επιτροπής :

- ´Αρθρο 215, παράγραφος 6 : Πρόκειται για θέμα που ενδιαφέρει τους οικονομικούς κύκλους οι οποίοι θέλουν να αποκομίσουν οφέλη από την ύπαρξη μιας ενιαίας αγοράς. Οι εν λόγω παράγοντες θα επιθυμούσαν να μπορούν να καταβάλουν τους εισαγωγικούς δασμούς στο σημείο εντός της Κοινότητας στο οποίο βρίσκεται η κεντρική έδρα της εταιρείας τους, ενώ τα εμπορεύματα μπορούν να τεθούν σε ελεύθερη κυκλοφορία στο ίδιο κράτος μέλος ή σε ένα άλλο. Οι σημερινές διατάξεις όσον αφορά τις απλουστευμένες διαδικασίες (απλουστευμένη διασάφηση) δεν ικανοποιούν την απαίτηση αυτή.

Η Επιτροπή κρίνει ότι το Ευρωπαϊκό Κοινοβούλιο πρέπει να υποστηρίξει την πρόταση της Επιτροπής η οποία απορρίφθηκε από ορισμένες αντιπροσωπείες στο Συμβούλιο χωρίς σαφή αιτιολόγηση.

- ´Αρθρο 220, παράγραφος 1 : Με την πρόταση αυτή επιδιώκεται να μη θιγούν τα οικονομικά συμφέροντα της Κοινότητας όταν οι έρευνες για την ύπαρξη τελωνειακής οφειλής δεν ολοκληρώνονται εντός της ταχθείσας προθεσμίας. Η λύση που προτείνει η Επιτροπή στοχεύει στον να αναθέσει στις τελωνειακές αρχές την εξουσία, σε περίπτωση βάσιμης αμφιβολίας όσον αφορά την συμμόρφωση μιας πράξης προς τη νομοθεσία, να υπολογίζει την οφειλή επί προσωρινής βάσης.

Η Επιτροπή επιθυμεί να υποστηρίξει και το Ευρωπαϊκό Κοινοβούλιο τη πρόταση αυτή κατά τη δεύτερη ανάγνωση.

4. Γενικά συμπεράσματα

Με εξαίρεση τις δύο περιπτώσεις που αναλύθηκαν στα σημεία 3.4.β) της παρούσας ανακοίνωσης, για τα οποία διατηρεί την αρχική/τροποποιημένη πρότασή της, η Επιτροπή δηλώνει ότι είναι σύμφωνη με την κοινή θέση του Συμβουλίου.

ΠΑΡΑΡΤΗΜΑ ΔΗΛΩΣΗ ΤΗΣ ΕΠΙΤΡΟΠΗΣ για τα πρακτικά της συνεδρίασης του Συμβουλίου "Εσωτερική Αγορά" της 16 Μαρτίου 2000.

Θέμα: Τελωνειακός κώδικας

Η Επιτροπή χαιρετίζει την έγκριση εκ μέρους του Συμβουλίου, με ομοφωνία, μιας πολιτικής συμφωνίας με θέμα την κοινή θέση σχετικά με την πρότασή της για τροποποίηση του κανονισμού (ΕΟΚ) αριθ. 2913/92 περί θεσπίσεως του κοινοτικού τελωνειακού κώδικα.

Η Επιτροπή μπορεί να συμφωνήσει με τις περισσότερες από τις τροποποιήσεις που επέφερε το Συμβούλιο στην πρότασή της, κυρίως αυτήν που αφορά το άρθρο 220 παράγραφος 2 σημείο β) όπως συντάχθηκε από το Coreper στις 3 Μαρτίου 2000. Πρόκειται για μια δίκαια εξισορρόπηση μεταξύ της προστασίας των συμφερόντων των οικονομικών παραγόντων καλής πίστης και της προστασίας των οικονομικών συμφερόντων της Κοινότητας.

Δύο στοιχεία της πρότασής της, τα οποία δεν έκανε αποδεκτά το Συμβούλιο, είχαν υποστηριχθεί από το Ευρωπαϊκό Κοινοβούλιο στη γνώμη του στην πρώτη ανάγνωση. Πρόκειται για τα άρθρα 215 παράγραφος 6 (κεντρική απλουστευμένη διαδικασία) και 220 παράγραφος 1 ("μέτρα συντήρησης"). Η Επιτροπή εμμένει στη γνώμη ότι, όσον αφορά τα δύο αυτά σημεία, η πρότασή της, την οποία υποστήριξε το Κοινοβούλιο, διατηρεί όλο της το ενδιαφέρον.